पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से जूझ रहे जिला प्रशासन और स्वास्थ्य विभाग के लिए शहर के लोगों का एक प्रस्ताव राहत लेकर आया। जहां एक ओर शहर के सरकारी अस्पताल में बैड की कमी आने लगी है वहीं गैर सरकारी संस्था गौरां फाउंडेशन ने कोरोना रोगियों का आइसोलेशन वार्ड बनाने के लिए एक निजी स्कूल का पूरा भवन देने का निर्णय किया है।
सुविधाओं के साथ देंगे भवन
गौरां फाउंडेशन ट्रस्ट के संयोजक सुनील सिहाग ने बताया कि गांव नेतेवाला मेंं रीगल कॉन्वेंट स्कूल है। इसका पूरा भवन आइसोलेशन वार्ड के लिए उपलब्ध रहेगा। जब तक प्रशासन चाहेगा ट्रस्ट का यह भवन उनके लिए उपलब्ध रहेगा।
भवन में पंद्रह हवादार कमरे हैं। इसके अलावा जनरेटर, गद्दे आदि भी उपलब्ध रहेंगे। इसके साथ ही गर्म पानी, काढ़ा, बैड, स्टीमर, भोजन आदि की व्यवस्था भी गौरा फाउंडेशन करवाने का प्रयास करेगा। सिहाग ने बताया कि उन्होंने शनिवार को इस संबंध में एसडीएम उम्मेदसिंह रतनू को प्रस्ताव दिया है।
मिला है प्रस्ताव
इस बारे में एसडीएम रतनू का कहना था कि उन्हें गौरां फाउंडेशन का प्रस्ताव मिला है। वे इस प्रस्ताव को जिला कलेक्टर के समक्ष प्रस्तुत करेंगे। वहां से स्वीकृति मिलने के बाद भवन प्रशासन ले सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn